recursal/SuperWikiNEXT-32B huggingface dataset:
| **Marija Magdalena Nagevičienė** |
| --- |
| Gimė | 1847 m.Kretinga |
| Mirė | 1927 m. vasario 5 d. (~80 metų)Kretinga |
| Tėvas | Jonas Eitavičius |
| Motina | Barbora Gorskaitė-Eitavičienė |
| Sutuoktinis (-ė) | Vladislovas Kiprijonas Nagevičius |
| Vaikai | Olimpija, Oktavija, Vladislovas Antanas |
|  |
| Veikla | visuomenės švietėja, spaudos platintoja |

**Marija Magdalena Eitavičiūtė-Nagevičienė** (1847 m. Kretingoje – 1927 m. vasario 5 d. Kretingoje) – Lietuvos visuomenės švietėja, spaudos platintoja, pirmojo lietuviško knygyno Kretingoje įkūrėja.

Biografija
----------

Gimė ir užaugo iš valstiečių kilusių pasiturinčių miestelėnų Jono ir Barboros Eitavičių šeimoje. 1876 m. lapkričio 21 d. ištekėjo už bajoro, Kretingos muitinės tarnautojo Vladislovo Kiprijono Nagevičiaus. Susilaukė dukterų Olimpijos ir Oktavijos, kurios mirė kūdikystėje, bei sūnaus Vladislovo Antano.

1881 m. vyrui mirus, likusį gyvenimą paaukojo sūnui, rūpinosi jo auklėjimu ir išsimokslinimu. Jam mokantis, Palangoje, Rygoje ir Sankt Peterburge nuomavo butus, samdė namų šeimininkes, rėmė neturtingus sūnaus bendramokslius. Panaikinus lietuviškos spaudos draudimą, savo namuose Kretingoje 1904 m. atidarė vieną pirmųjų Lietuvos provincijoje lietuviškos spaudos knygyną ir rašymo reikmenų krautuvę, bendravo su lietuvių kultūros veikėjais Jonu Juozu Palukaičiu, Povilu Višinskiu, Morta Zauniūte. Kaupti ir platinti lietuvišką spaudą jai padėjo atostogauti grįždavęs sūnus.

Palaidota senosiose Kretingos kapinėse, greta vyro, dukterų ir sesers Praksėdos. Sūnus Vladas Nagius-Nagevičius prie motinos kapo pastatė medinį stogastulpį, padarytą Kaune pagal dailininko Adomo Varno projektą. 1963 m. stogastulpis buvo nugriautas, o 1991 m. Kretingos muziejaus darbuotojų rūpesčiu atstatytas (projekto autorė dailininkė Lidija Skačkauskaitė-Kuklienė, meistras – tautodailininkas Raimundas Puškorius).

Šaltiniai
---------

* Genovaitė Raguotienė. Knygynai XX a. pradžios Lietuvoje. – Knygnešys. – 1990, Nr. 2, p. 42-44.
* Genovaitė Raguotienė. Šviesi vieta Kretingoje. – Švyturys (Kretinga). – 1991, geg. 14.
* Julius Kanarskas. Senosios Kretingos parapijos kapinės. – Liaudies kultūra. – 1995, Nr. 2, p. 34-39.
* Šv. Pranciškaus varpelis, 1927, Nr. 4.
| Bagachangajas*Багахангай* |
| --- |
| 

BagachangajasBagachangajas

47°46′21″ š. pl. 107°15′18″ r. ilg.﻿ / ﻿47.77250°š. pl. 107.25500°r. ilg.﻿ / 47.77250; 107.25500﻿ (Bagachangajas)Koordinatės: 47°46′21″ š. pl. 107°15′18″ r. ilg.﻿ / ﻿47.77250°š. pl. 107.25500°r. ilg.﻿ / 47.77250; 107.25500﻿ (Bagachangajas) |
|  |
| Laiko juosta: (UTC+8) |
|  |
| **Valstybė** | Mongolijos vėliava Mongolija |
|  |
| **Gyventojų** (2011) | 3 864  |
| **Plotas** | 140 km² |
| **Tankumas** (2011) | 28 žm./km² |
| **Altitudė** | 1 500 m |

**Bagachangajas** (mong. *Багахангай*) – vienas iš Ulan Batoro savivaldybės eksklavų. Tai nuo centro nutolęs Mongolijos sostinės rajonas, dabar faktiškai yra miesto tipo gyvenvietė prie geležinkelio stoties.

Rajono plotas yra 140 km². Dauguma gyventojų gyvena socialistinių laikų daugiaaukščiuose namuose miesto centre arba jurtose miesto pakraščiuose. Gyventojų metinis prieaugis – 5%.

Pramonė ir transportas
----------------------

Miesto pagrindas yra mėsos kombinatas  ir geležinkelio stotis Transmongolijos geležinkelio linijoje, atsišakojimo į Baganūrą (dar vienas Ulan Batoro eksklavas) vietoje. Per miestą vyksta krovininis ir keleivinis geležinkelio susisiekimas:

* į šiaurę su Ulan Batoru, Ulan Ude (Rusija),
* į pietus su Čoiru, Sainšandu ir Pekinu.

Per Bagachangają eina plentas Ulan Batoras – Pekinas, miestas yra 50 km nuo Nalaicho ir 80 km nuo Ulan Batoro centro.

2005 m. mieste kinų kompanija pradėjo statyti naftos perdirbimo gamyklą.

Karinės bazės
-------------

Mieste yra karinis aerodromas Maantas (Manita), kuriame anksčiau bazavosi Užbaikalės karinei apygardai priklausęs 104-asis naikintuvų aviacijos pulkas. Nuo 1990 m. aerodromas neeksploatuojamas. Karinis miestelis priklauso Mongolijos ypatingųjų situacijų ministerijai.

Nuorodos
--------

1. ↑  Баянхангай Archyvuota kopija 2014-04-15 iš Wayback Machine projekto.

* Bagachangajas palydovinėje nuotraukoje (Wikimapia). Kairėje (rytuose) matyti nenaudojamas Manitos karinis aerodromas ir karinė bazė.

v • a • r **Ulan Batoro rajonai** 

Ulan Batoro rajonaiUlan Batoro rajonai
Bajangolas **·** Bayanzirchas **·** Čingeltėjus **·** Chan Ulas **·** Nalaichas **·** Songino Chairchanas **·** Siuchė Batoras

**Ekslavai**: Bagachangajas **·** Baganūras
| **Caiman latirostris** |
| --- |
| Plačiasnukis kaimanas (*Caiman latirostris*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Potipis: | Stuburiniai  *( Vertebrata)* |
| Klasė: | Ropliai  *( Reptilia)* |
| Būrys: | Krokodilai  *( Crocodylia)* |
| Šeima: | Aligatoriniai  *( Alligatoridae)* |
| Gentis: | Kaimanai  *( Caiman)* |
| Rūšis: | Plačiasnukis kaimanas  *( Caiman latirostris)* |

 |
| Plačiasnukio kaimano paplitimo arealas |

**Plačiasnukis kaimanas** (*Caiman latirostris*) – aligatorinių (*Alligatoridae*) šeimos kaimanų rūšis. Paplitusi tropinės Pietų Amerikos pietryčiuose – pietryčių Brazilijoje (Atlanto miškuose, Pantanalyje, Mato Grose), rytų Bolivijoje, Paragvajuje, Urugvajuje, šiaurės rytų Argentinoje.

Suaugęs kaimanas yra 2–2,5 m ilgio, atskiri individai užauga iki 3,5 m. Sveria nuo 29 iki 62 kg. Kūnas šviesiai alyvinės, žalios spalvos. Pasižymi trumpu ir plačiu snukiu. Juo gyvūnas prisitaikęs brautis per vešlią seklumų augmeniją.

Plačiasnukis kaimanas gyvena stovinčiuose, užžėlusiuose vandenyse. Maitinasi daugiausia smulkiais bestuburiais, gali pralaužti sraigių, vėžlių kiautus. Didesni kaimanai medžioja roplius, paukščius, žuvis. Patelė netoli vandens padeda 18–50 kiaušinių ir juos užkasa. Jei temperatūra viduje viršija 32 °C gimsta patelės, jei neviršija – patinėliai.

Kaimanai kurį laiką medžioti dėl odos, tačiau dabar jiems pavojų kelia gamtinių buveinių naikinimas ir vandens tarša. Šie kaimanai laikomi net Rio de Žaneire – lagūnose Bara da Tižukoje.

Vietiniai pavadinimai:

* port. *Jacaré-de-papo-amarelo*
* isp. *yacaré overo, caimán de hocico ancho*

Iš šono

Šaltiniai
---------

1. ↑
„**Boulton Paul P.115"** ir „**Boulton Paul P.116"** buvo žemasparnių monoplanų pradinio mokymo lėktuvų prodjektai, pagal Jungtinės Karalystės Oro susisiekimo ministerijos specifikaciją T.16 / 48 suprojektuoti D. Britanijos įmonės „Boulton Paul Aircraft". Projektas buvo skirtas pakeistis tarpukariu itin populiarų mokymams naudotą biplaną „De Haviland Tiger Moth", tačiau pralaimėjo konkursą ir nebuvo pagamintas.

Variantai
---------

Duomenys iš: *Boulton Paul Aircraft since 1915*.

P.115
Suprojektuotas pagal specifikaciją T.16 / 48, P.115 turėjo pakeisti „Percival Prentice". Lėktuvui buvo numatytas septynių cilindrų radialinis variklis „Armstrong Siddeley Cheetah". „Boulton Paul" pasiūlė naudoti naują 400 AG (300 kW) galios „Havilland Gipsy Queen 71" su kompresoriumi ir reduktoriumi. P.115 turėjo pasiekti 139 mazgų (160 mylių per valandą, 257 km/h) greitį, o kreiserinis greitis turėjo siekti 122 mazgus (140 mylių per valandą, 226 km/h) skrendant 5000 pėdų (1500 m.) aukštyje. Į 10 000 pėdų (3000 m) aukštį orlaivis turėjo pakilti per 10 minučių.
P.116
Konkursui pagal specifikaciją T.16 / 48 Boulton Paul taip pat pateikė P.116 variantą, varomą 295 AG (220 kW) galios varikliu su kompresoriumi „de Havilland Gipsy Queen 50".
Mokomųjų lėktuvų konkurse pagal specifikaciją T.16/48 nugalėjo „Percival Provost", nugalėjęs lyginamuosiuose bandymuose su „Handley Page HPR2"

Techniniai parametrai (skaičiuotosios vertės P.116)
---------------------------------------------------

**Bendrieji duomenys**

* **Įgula:** 2
* **Variklis:** vienas 295 AG (220 kW) galios 6 cilindrų oru aušinamas apverstas vienaielis stūmoklinis variklis „de Havilland Gipsy Queen 50".

**Skrydžio duomenys**

* **Greitis**
	+ **maksimalus:** 134 mazgai (154 mylios per valandą, 248 km/h) 5000 pėdų (1500 m) aukštyje
	+ **kreiserinis:** 118 mazgai (136 mylios per valandą, 219 km/h) 5000 pėdų (1500 m) aukštyje
* **Kilimo laikas:** į 10 000 pėdų (3000 m) per 13 minučių 30 sekundžių

Taip pat skaitykite
-------------------

* Boulton Paul P.112
* Fiat G.49
* Handley-Page HPR.2
* Percival Provost

Susiję projektai

* Boulton Paul Balliol
* Boulton Paul P.112

**Panašios paskirties, konfigūracijos ir laikotarpio orlaiviai**

* CAC Winjeel
* Fiat G.49
* Handley-Page HPR.2
* Percival Provost

Išnašos
-------

1. ↑  *Boulton Paul aircraft since 1915*. London: Putnam. 1993. pp. 341-342. ISBN 0-85177-860-7.
2. ↑  Brew, Alec (1993). *Boulton Paul aircraft since 1915*. London: Putnam. pp. 341-342. ISBN 0-85177-860-7.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Meir Tobianski** |
| --- |
|  |
| 1947 m. |
| Gimė | 1904 m. gegužės 20 d.Kaunas, Rusijos imperija |
| Mirė | 1948 m. birželio 30 d. (44 metai)Bait Jizas, Izraelis |
|  |
| Veikla | karininkas |

**Meir Tobianski** (1904 m. gegužės 20 d. Kaune – 1948 m. birželio 30 d. Bait Jize, Izraelis) – Lietuvos žydų kilmės Izraelio ir Jungtinės karalystės karininkas.

Biografija
----------

Gimė 1904 m. gegužės 20 d. Kaune. Kariavo II pasauliniame kare, Jungtinės karalystės kariuomenėje turėjo majoro laipsnį. Dalyvavo Izraelio nepriklausomybės kare, tačiau 1948 m. birželio 30 d. Tel Avive buvo suimtas Izraelio saugumo ir karo lauko teisme apkaltintas valstybės išdavimu, tą pačią dieną buvo sušaudytas apleistoje mokykloje Bait Jize. M. Tobianskis buvo apkaltintas atskleidęs slaptą informaciją Jungtinės karalystės piliečiams, kurie pasidalino šia informacija su tuo metu su Izraeliu kariavusios Jordanijos šnipais. 1949 m. liepos 1 d. buvo reabilituotas ir perlaidotas karininkų kapinėse, ant jo antkapio parašyta *nužudytas per klaidą*. M. Tobiansko sušaudymui leidimą davęs Isser Beeri po metų buvo nuteistas kalėti tiktai vieną dieną atsižvelgiant į jo nuopelnus Izraelio nepriklausomybės kare.

* Vieta kurioje buvo sušaudytas M. TobianskisVieta kurioje buvo sušaudytas M. Tobianskis

Literatūra
----------

* Nachman Ben-Yehuda (1992) Political Assassinations by Jews: A Rhetorical Device for Justice, ISBN 0-7914-1165-6
* Shabtai Teveth (1996) Ben Gurion's Spy, Columbia University Press, ISBN 0-231-10464-2
* Inbar, Zvi (1982). "A Tragic Mistake". IDF in Its Corps: Army and Security Encyclopedia (in Hebrew). Volume 16. Revivim Publishing. p. 174.
| Botna |
| --- |
| **Ilgis** | 152 km |
| **Žiotys** | Dniestras |
| **Šalys** | Moldova (Padniestrė) |

**Botna** (rumun. *Botna*) – Moldovos upė tekanti per nepripažintą Padniestrę, dešinysis Dniestro intakas. Į Dniestrą įteka tarp Mereneštų ir Kickanų (Padniestrė) kaimų.

Hidrochemija
------------

Botna prateka dviem skirtingomis fizikinėmis-geografinėmis sritimis – Kodrais ir Dniestro žemupio lyguma, todėl upės vanduo nėra vienodas pagal cheminę sudėtį, mineralizaciją ir kietį.

Priklausomai nuo tėkmės maitinimo tipo, susidariusio Korduose, upės dalyje esančioje tarp ištakų ir Rezenų kaimo, vanduo priskiriamas hidrokarbonatinei klasei: kalcio, kalio-magnio, magnio ar magnio-natrio grupės. Šių vandenų mineralizacija tik retsykiais viršija 1000 mg/l, vidutinė mineralizacija – 760 mg/l.

Ties Kaušanų miestu Botnos vanduo priskiriamas natrio-sulfatinei klasei, bendra druskos jonų koncentracija vidutiniškai išauga iki 1975 mg/l, o vandens kietis – iki 13,4 mmol/l.

Šaltiniai
---------

1. ↑  Горячева Н. В. Гидрохимия рек бассейна Днестра.[neveikianti nuoroda]
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Sidi bel Abesasسيدي بلعباس |
| --- |
|  |
|  |
| 

Sidi bel AbesasSidi bel Abesas

35°11′38″ š. pl. 0°38′29″ v. ilg.﻿ / ﻿35.19389°š. pl. 0.64139°r. ilg.﻿ / 35.19389; 0.64139﻿ (Sidi bel Abesas)Koordinatės: 35°11′38″ š. pl. 0°38′29″ v. ilg.﻿ / ﻿35.19389°š. pl. 0.64139°r. ilg.﻿ / 35.19389; 0.64139﻿ (Sidi bel Abesas) |
|  |
| Laiko juosta: (UTC+1) |
|  |
| **Valstybė** | Alžyro vėliava Alžyras |
| **Vilaja** | Sidi bel Abeso vilaja |
|  |
| **Gyventojų** (2007) | 191 800  |

**Sidi bel Abesas** (arab. سيدي بلعباس = *Sīdī Balʿabbas*, pranc. *Sidi-bel-Abbès*) – miestas Alžyro šiaurės vakaruose, 75 km piečiau Orano, prie *Mékerra* upės; vilajos centras. 191,8 tūkst. gyventojų (2007). Geležinkelis. Išvystyta maisto, mašinų pramonė, elektronika. Apylinkėse klesti žemės ūkis (auginamos vynuogės, orchidėjos, grūdai). Yra prancūzų legionierių būstinė. Miestą supa 4 vartai.

Istorija
--------

Prancūzai šiose vietose įsikūrė 1843 m. ir pavadino *Biscuit*. 1859 m. pervadintas *Sidi-Abbes-Napoleon*, bet greitai vėl pervadintas, šįkart arabišku vardu *Sidi - bel-Abbes*.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Plaza de Mayo
***Plaza de Mayo*** (iš isp. k. „Gegužės aikštė") – svarbiausia Argentinos sostinės Buenos Airių senamiesčio aikštė. Ją apriboja *Hipólito Yrigoyen, Balcarce, Rivadavia* ir *Bolívar* gatvės. Aplink aikštę išsidėstę keletas svarbių miesto pastatų: kabildas (kolonijinės miesto valdžios būstinė), *Casa Rosada* (prezidentūra), Buenos Airių Metropolinė katedra, dabartinė miesto savivaldybė ir Valstybinio Banko dalis. Priešais aikštę yra komercinė miesto dalis, dažnai vadinama *la City*. Aikštė papuošta fontanais, monumentais, simboliniais ženklais, medžiais.

Gegužės aikštė – labai svarbus istorinis miesto centras. 1810 m. čia prasidėjo Gegužės Revoliucija (jos garbei ir pavadinta aikštė), atvedusi šalį į nepriklausomybę 1816 m. 1945 metų spalio 17 dieną aikštėje vyko masinės demonstracijos organizuotos Evitos Peron, už Chuano Perono išlaisvinimą iš kalėjimo. 1955 m. aikštėje buvo subombarduoti žmonės, siekę Perono nuvertimo. Po trijų mėnesių aikštė buvo *Revolución Libertadora* centras. 1982 m. balandžio 2 d. čia vyko Gegužės Aikštės Motinų akcija, kuria buvo smerkiamas diktatūrinis karinės chuntos režimas ir nepalankių žmonių šalinimas. Gegužės aikštėje vyko ir 2001 m. gruodžio mėnesio riaušės prieš ekonominę krizę.

Šiuo metu *Plaza de Mayo* išlieka svarbiu politiniu, kultūriniu ir turistiniu miesto ir šalies centru.
|  |
| --- |
| Alec John Such |
| Gimė | 1952 m. lapkričio 14 d. (70 metų) Jonkersas, Niujorko valstija,  JAV |
| Veikla | muzikantas |
| Instrumentai | bosinė gitara, vokalas |
| Aktyvumo metai | 1983–dabar |
| Susijusi veikla | Bon Jovi, Message |

**Alec John Such** (g. 1952 m. lapkričio 14 d. Jonkerse, Niujorko valstija) – amerikiečių muzikantas, buvęs roko grupės Bon Jovi bosistas. Jis paliko grupę 1994 m. ir iki šiol į jo vietą oficialiai nepriimtas joks kitas bosistas. Alec kilęs iš Vengrijos, tikroji pavardė vengrų kalba Szűcs.

Remiantis Jon Bon Jovi ir Richie Sambora duotu interviu laidai „Behind the Music", Alec pašalintas iš grupės už netinkamą grojimą gyvų pasirodymų metu, prie jo pašalinimo prisidėjo ir nepatenkinamas studijinis atlikimas, įrašinėjant „Cross Road". Tačiau laidos žiūrovai negalėjo išgirsti pasakojimo iš Alec pusės, nes muzikantas atsisakė žurnalistams duoti interviu.

Vis dėlto tai, ar bosistas paliko grupę, nes nepateisino jos lūkesčių, ar dėl visai kitokių priežasčių, iki šiol tiksliai neatsakyta. Tai vis dar viena pagrindinių diskusijų temų tarp Bon Jovi gerbėjų.

Nuo 1994 m. iki dabar studijiniuose Bon Jovi įrašuose ir gyvuose koncertuose bosinės gitaros partijas atlieka Hugh McDonald. Tačiau jis skaitomas neoficialiu nariu, kadangi nedalyvauja fotosesijose, jo atvaizdo nėra ant albumų viršelių šalia kitų narių. Taip esama todėl, kad Bon Jovi nutarė niekada oficialiai nepriimti kito bosisto į Alec vietą.

2001 m. dviejų koncertų Naujajame Džersyje metu Alec prisijungė prie grupės ir kartu sugrojo dainą „Wanted Dead or Alive".

Šaltiniai
---------

1. ↑  www.kulturpart.hu (in Hungarian)
**Teliavelis** – lietuvių dievas. Ipatijaus metraštyje jis minimas antruoju, o Malalos kronikos intarpe jis vardijamas ketvirtuotu, paskutiniuoju, vadinamas kalviu, nukalusiu Saulę ir įmetusiu ją į dangų. Ipatijaus sąraše jis tarsi priešprieša Nunadieviui, ir Malalos intarpe minimas sąrašo gale, tai vietos, kuriose būna chtoninės sferos atstovai. Jo ryšis su Saule nepaverčia jo dangišku personažu, tačiau lietuvių folklore aiškiai numanoma, kad kalvystę pirmieji išrado velniai ir tik vėliau žmonės iš velnių išmoko šio amato.

Kazimiero Būgos manymu, Teliavelis – kalvis milžinas galiūnas, nukalęs Saulę ir įmetęs ją į dangų. Tai veiklus, turintis kultūrinio didvyrio požymių dievas, artimas Velniui (Velinui, Vėlinui). Dalies tyrinėtojų manymu, tai gali būti ta pati figūra (mitinis kalvis), tačiau yra ir prieštaraujančiųjų: teigiama, kad Teliavelis neatrodo turįs Velniui būdingų chtoninių bruožų.

Etimologija
-----------

Buvo įvairių vardo rekonstrukcijos versijų.

* Vardo pradžia:
	+ Pagal A. Briuknerį – kelio dievas, bandos dievas, nuo *Telias* – „veršis".
	+ Pagal N. Vėlių – žemės dievas, nuo *tel* – „žemė".
	+ Pagal V. Toporovą vardo pradžia – skolinys iš skandinavų, nuo *Tialfi*.
* Vardo pabaiga:

Tačiau vardo pabaiga „vel-" abejonių nekelia, ji reiškia kalvio funkcijas, o padėtis dievų sąrašuose Teliavelį leidžia patikimai laikyti chtoninio pasaulio atstovu, kuris artimas senajam lietuvių dievui Velniui ar Velinui.

Literatūra
----------

1. 1 2 3  Teliavelis. Mitologijos enciklopedija, 2 Tomas. Vilnius. Vaga. 1999. 296 p.
2. ↑  Rimantas Balsys. Lietuvių ir prūsų dievai, deivės, dvasios: nuo apeigos iki prietaro. 2006, Klaipėda
| ***The Roller Blade Seven*** |
| --- |
|  |
|  |
| Kilmės šalis | JAV |
| Režisierius | Donald G. Jackson |
| Prodiuseris (-iai) | Donald G. Jackson  Scott Shaw |
| Scenaristas (-ai) | Donald G. Jackson, Scott Shaw |
| Kompozitorius | Scott Shaw |
| Vaidina | Scott Shaw  Karen Black  Don Stroud  Frank Stallone  Joe Estevez  William Smith Rhonda Shear  Jill Kelly |
| Metai | 1991 |
| Trukmė | 90 min. |
| Kalba | Anglų |
| Biudžetas | $300,000 |
| **IMDb įrašas** |

**The Roller Blade Seven** – 1991 metų režisieriaus Donald G. Jacksono filmas.
The Roller Blade Seven laikomas pirmuoju "Zen filmu". The Roller Blade Seven buvo filmuojamas be jokio scenarijaus, neturi kitiems filmams būdingos įžangos ar pabaigos. Vaidinančių aktorių pristatymo titrai taip pat yra išsimėtę po visą filmą. Dažniasiai užrašas su aktoriaus vardu ir pavarde parodomas toje vietoje, kurioje pirmą kartą pasirodo jo personažas.

Kritika
-------

Dažniausi yra du pagrindiniai kritikų požiūriai į šį filmą: arba labai prasti ir smerkiantys, arba labai giriantys ir aukšinantys. 1993iais metais interviu žurnale Entertainment Weekly režisierius Oliver Stone apie The roller blade seven pasakė "Vienas iš didžiausią įspudį paliekančių filmų, kurios tik kada nors mačiau"

Siužetas
--------

DĖMESIO: *toliau atskleidžiamos kūrinio detalės*

Post-apokaliptiniame ateities pasaulyje veikėjas *Reverend Donald* (vaidina pats režisierius Donald G. Jackson) pasiunčia *Hawk Goodman* (vaidina Scott Shaw) išvaduoti *Sister Sparrow* iš blogojo *Pharaoh* (vaidina William Smith)
Teliakovskio užutekis
**Teliakovskio užutėkis** (rus. *Бухта Теляковского*) – maža įlanka (plotas 1,57 km², kranto linijos ilgis – 4,1 km) vakariniame Japonijos jūros krante tarp Gamovo ir Teliakovskio kyšulių (Primorės kraštas, Rusija).

Teliakovskio užutėkio krantas yra dalis Gamovo pusiasalio kranto linijos. Gamovo pusiasalis įeina į Primorės krašto Chasano rajoną.. Užutėkyje yra vietinė įžymybė – vaizdinga Besikamuojančios širdies sala (rus. *остров Томящегося сердца*). Užutėkio akvatorija įeina į vieną iš trijų Tolimųjų Rytų jūrų draustinio (*Дальневосточный морской заповедник*) sektorių. Draustinis leidžia turistams atvirai lankytis Teliakovskio užutėkyje.

Vasarą vaizdinga užutėkio pakrantė labai populiari Primorės miestų gyventojų poilsio vieta. Užutėkio krantai yra Juodųjų kalnų atšakos, apaugusios pušynais. Nors užutėkis nedidelis, jis gilus, siekia iki 38 m gylio. Vanduo švarus ir ramus. Dėl šių sąlygų užutėkyje gyvena daug ryklių. 4 jų rūšys čia gyvena nuolatos, o 10 rūšių atstovai čionai atvyksta vasarą. Vanduo užutėkyje šilčiausias pirmą rugpjūčio pusę.

2011 m. rugpjūčio 17 d. Teliakovskio užutėkis liūdnai pagarsėjo Rusijos žiniasklaidoje, nes jame 25 metų programuotojas iš Vladivostoko Denisas Udovenka buvo užpultas nežinomos rūšies ryklio ir prarado plaštakas..

Nuorodos
--------

1. ↑  Карта бухты Теляковского Archyvuota kopija 2014-04-07 iš Wayback Machine projekto.
2. ↑  Купальщик лишился обеих рук, защищая жену от нападения акулы. Новолитика[neveikianti nuoroda]
|  |
| --- |
| Ramusis vandenynas |
| Žanras | Istorinė dokumentika |
| Kūrėjas (-ai) | HBO |
| Vaidina | James Badge Dale 
Jon Seda 
Joseph Mazzello |
| Kompozitorius (-iai) | Hans Zimmer |
| Kilmės šalis |  JAV |
| Sezonų skaičius | 1 |
| Serijų skaičius | 10 |
| Gamyba |
| Prodiuseris (-iai) | Steven Spielberg Tom HanksGary Goetzman |
| Trukmė | 50-55 min. |

**Ramusis vandenynas** (angl. *The Pacific*) – istorinis serialas, kuriame siekiama parodyti II pasaulinio karo veiksmus, vykusius Ramiajame vandenyne, dar žinomus pavadinimu *šokinėjimas per salas*. Siekiant tikroviškumo remtasi dviem, autentiškais įvykių dalyvių, memuarais: E. Sledžas (*Eugene Sledge*) „Senoji veislė: nuo Paleliu iki Okinavos" (*With the Old Breed: At Peleliu and Okinawa*) ir R. Lekio (*Robert Leckie*) „Mano pagalvė – šalmas" (*Helmet for My Pillow*). Taip pat dar gyvų šio karo dalyvių atsiminimais.

Serialas pastatytas remiantis ankstesnių kūrinių sėkme, daugiausiai karinio filmo „Gelbstint eilinį Rajaną" bei 2001 m. tų pačių autorių sukurtu serialu „Karo vilkai. Desantininkai" (angl. *Band of Brothers*). Šio serialo populiarumą įrodo gauti 87 iš 100 balų Metacritic svetainėje. 2010 m. savaitraštis „Time" šį filmą įtraukė kaip septintą į 10-ies geriausių metų TV serialų sąrašą. Be to buvo nominuotas 23-im Emmy apdovanojimams, iš jų laimėjo 8-is. Nominuotas buvo Auksinio gaublio apdovanojimui kaip geriausias TV serialas.

JAV serialas pradėtas rodyti per HBO kanalą 2010 m. kovo 14 d. Lietuvoje BTV kanalas, serialą pavadinęs „Jūrų pėstininkai", pradėjo rodyti 2012 m. vasario 8 d.

Filmavimas
----------

Filmo biudžetas apie 200 mln. JAV dolerių, pradėta filmuoti 2007 m. Melburne, Australijoje, pabaigtas 2008 m. gegužę. Per tą laiką epizodai filmuoti Kvinslando valstijos miestuose: Port Daglase, Mosmane. Taip pat Mowbray nacionaliniame parke bei *Rocky Point* paplūdimyje. Viktorijos valstijoje *You Yangs* kalnų masyve bei *Sandy Creek Road* vietovėje.

Išlaja
------

* Joseph Mazzello – vyresnysis eilinis Eugene „Sledgehammer" Sledge
* Jon Seda – štabo seržantas John Basilone
* James Badge Dale – vyresnysis eilinis Robert Leckie
* William Sadler – pulkininkas leitenantas Lewis „Chesty" Puller
* Scott Gibson – kapitonas Andrew Haldane
* Leon Ford – vyresnysis leitenantas Edward Jones
* Anne Parisse – serzantas karinis rezervas Lena Mae Riggi Basilone
* Gary Sweet – štabo serzantas Elmo Haney
* Ashton Holmes – vyresnysis eilinis Sidney Philips
* Rami Malek – vyresnysis eilinis Meriell Shelton
* Josh Helman – vyresnysis eilinis Lou Juergens
* Ben Esler – vyresnysis eilinis Chuck Tatum
* Brendan Fletcher vyrenysis eilinis Bill Leyden

Nuorodos
--------

1. ↑
2. ↑   Archyvuota kopija 2013-08-17 iš Wayback Machine projekto.
3. ↑
4. ↑

* The Pacific Archyvuota kopija 2012-11-11 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Saulėlydis iš tarptautinės kosminės stoties, rožinė ir balta sritis virš debesų yra stratosfera.
**Stratosfera** – antrasis Žemės atmosferos sluoksnis, esantis virš troposferos ir po mezosfera. Stratosferą po 1902 m. atrado prancūzų meteorologas *Léon Teisserenc de Bort*.

Charakteristikos
----------------

Stratosfera driekiasi tarp 10 km ir 50 km aukščio, išskyrus ašigalius, kur ji prasideda apie 8 km aukštyje. Jai būdinga temperatūrinė stratifikacija (susisluoksniavimas): šiltesni sluoksniai viršuje, šaltesni žemiau, tuo tarpu troposferoje atvirkščiai – temperatūra su aukščiu žemėja. Šis pasikeitimas atsiranda ties *tropopauze*, riba tarp troposferos ir stratosferos.

### Temperatūra

Stratosferos temperatūros vertikalus susisluoksniavimas atsiranda dėl ultravioletinio Saulės spinduliavimo, kurį sugėrę viršutiniai sluoksniai įšyla. Viršutinėje stratosferos dalyje temperatūra apie 270 K (-3 °C), gali viršyti 0 °C. Ši riba vadinama *stratopauze*, po jos temperatūra mezosferoje didėjant aukščiui vėl žemėja.

Stratosferos viršutinis sluoksnis įšyla dėl ozono sluoksnio, kuris sugeria UV spinduliavimą. Kadangi oro tankis statosferoje daug žemesnis nei troposferoje, net nežymus UV spinduliavimas sukelia spartų temperatūros pokytį. Stratosferoje yra didžiausia atmosferos ozono dalis, didžiausias jo tankis apie 22 km aukštyje.

### Cirkuliacija

Dėl stratifikacijos stratosfera yra stabili dinaminiu požiūriu – joje nevyksta pastovi konvekcija ir su tuo susijęs atmosferos maišymasis (turbulencija), tačiau vyksta aktyvus horizantalus dujų maišymasis (spartesnis nei vertikalus). Viena iš stratosferos cirkuliacijos charakteristikų yra Kvazidvimetė stratosferos cirkuliacija (QBO, *quasi-Biennal Oscillation*) atogrąžų regionuose, varoma troposferoje kilusių gravitacinių bangų. QBO sukelia antrinę cirkuliaciją, kuri svarbi ozono bei vandens garų pernašoje.

### Kitos savybės

Komerciniai lėktuvai vidutinėse platumose paprastai skrenda apie 10 km aukštyje, apatinėje stratosferos dalyje, nes tai yra aukščiau regiono, kuriame formuojasi orai, tad išvengiama atmosferos turbulencijos (kuri vyksta dėl konvekcijos troposferoje). Skrydyje dažnai juntama turbulencija atsiranda dėl orlaivio perėjimo iš troposferos į stratosferą.

Šiaurinio pusrutulio žiemos metu dažnai pastebimas staigus stratosferos atšilimas, sukeltas vadinamųjų *Rosbio bangų* (*Rossby waves*) sugėrimo stratosferoje.

Ozono sluoksnio retėjimas
-------------------------

Pagrindine ozono koncentracijos mažėjimo stratosferoje priežastimi laikomi chlorofluoroangliavandeniliai (CFC), kurie įvairiai naudojami pramonėje, nes yra stabilūs, nebrangūs, nenuodingi, nedegūs ir nesukelia korozijos. Dėl savo stabilumo CFC ilgainiui pasiekia stratosferą, kur veikiant UV spinduliams, chloras, fluoras, bromas išlaisvina aktyvius radikalus, ir sudėtingos cheminių reakcijų sekos galutinis rezultatas yra ozono kiekio mažėjimas. Iki 1996 m. CFC gamyba bei emisijos buvo uždrausta tarptautiniu mastu, tačiau juodojoje rinkoje vis dar gaminami.
| Medaliai |
| --- |
| Alejandra Valencia |
| Moterų šaudymas iš lanko |
| **Atstovaujant:  Meksika**  |
| Olimpinės žaidynės |
| **Bronza** | 2020 Tokijas | Mišriai |
| Pasaulio čempionatas |
| **Sidabras** | 2017 Meksikas | Komanda |
| **Sidabras** | 2021 Janktonas | Komanda |

**Alechandra Valensija Truchiljo** (*Alejandra Valencia Trujillo*, g. 1994 m. spalio 17 d. Hermosiljyje) – meksikiečių šaulė iš lanko, olimpinė prizininkė.

Biografija
----------

2011 m. Panamerikos čempionate laimėjo aukso medalius individualioje ir komandinėje rungtyse.

2012 m. vasaros olimpinėse žaidynėse Valencia kartu su Meksikos rinktine liko 7-a moterų komandinėje rungtyje ir 17-a individualioje rungtyje.

2016 m. vasaros olimpinėse žaidynėse kartu su Meksikos nacionaline rinktine užėmė 5-ą vietą moterų komandinėje įskaitoje. Individualioje rungtyje sportininkė pralaimėjo kovą dėl bronzos ir užėmė 4-ą vietą. 2017 m. pasaulio čempionato prizininkė – pelnytas sidabras moterų komandinėje rungtyje. 2019 m. tapo Panamerikos čempione.

Šaudymo iš lanko turnyro 2020 m. vasaros olimpinėse žaidynėse kvalifikacijoje Meksikos atstovė pelnė 674 taškus ir liko 4-a. Mišrių porų varžybose kartu su Luis Álvarez bronziniame finale nugalėjo Turkijos atstovus ir pelnė bronzos medalius.

Šaltiniai
---------

1. ↑  Olympedia svetainėje
2. ↑  Olympic results Archyvuota kopija 2021-07-25 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Strateginė raketa** (rus. *стратегическая ракета*: angl. *strategic missile*) – antžeminio, laivinio ar aviacinio raketų komplekso valdomoji raketa (balistinė ar sparnuotoji), paprastai su branduoline kovine galvute, priešo strateginiams objektams naikinti. Veikimo spindulys didesnis kaip 1000 km, tad skirtos veikti strateginėje gilumoje. Pagal rusišką klasifikaciją skiriamos vidutinio nuotolio (1000–5500 km) ir tarpžemyninės (toliau kaip 5500 km) strateginės raketos. Pagal amerikietišką klasifikaciją skiriamos vidutinio nuotolio (1000–3000 km), tarpinio nuotolio (3000-5500 km) ir tarpžemyninės (toliau kaip 5500 km) strateginės raketos

Strateginiais taikiniais būna pramonės centrai, aviacijos ir laivyno bazės, valstybių administracija, strateginių raketų bazės. Branduoliniais užtaisais ginkluotos strateginės raketos vienintelės garantuoja stambių objektų sunaikinimą. Balistinių raketų tikslumas mažėja (didėja pusinis skritulinis nuokrypis) didėjant skrydžio nuotoliui, todėl branduoliniai užtaisai savo galingumu (dideliu naikinimo spinduliu) net ir nukrypus nuo taikinio garantuoja jo sunaikinimą.

Pvz. ankstyvosios tarpžemyninės raketos buvo ginkluotos 5 Mt ir galingesniais užtaisais. Dabartinių užtaisai paprastai 0,5-1 Mt galingumo, nes pataikymo tikslumui padidėjus du kartus reikalingas užtaiso galingumas sumažėja 4 kartus. Tarpžemyninės raketos gali turėti tiek vientisas, tiek daugialypes kovines galvutes. Daugialypės kovinės galvutės užtikrina priešraketinės gynybos prasiskverbimą arba taikinių dideliame plote sunaikinimą (pvz. miesto ir apie jį esančių gamyklų).

* JAV povandeninės strateginės balistinės raketos Trident startas (1984 m.)JAV povandeninės strateginės balistinės raketos *Trident* startas (1984 m.)
* JAV linijinis laivas USS „Wisconsin" (BB-64) leidžia strateginę sparnuotąją raketą BGM-109 TomahawkJAV linijinis laivas USS „Wisconsin" (BB-64) leidžia strateginę sparnuotąją raketą BGM-109 Tomahawk
* Požeminio strateginių balistinių raketų leidimo įrenginio šachtos dangtis (Strateginės raketų kariuomenės muziejus Ukrainoje)Požeminio strateginių balistinių raketų leidimo įrenginio šachtos dangtis (Strateginės raketų kariuomenės muziejus Ukrainoje)
**Pau Morer**| Asmeniniai duomenys |
| --- |
| **Pilnas vardas** | Pau Morer Vicente |
| Gimimo data | 1995 m. spalio 10 d. (27 metai) |
| Gimimo vieta | Blanesas, Ispanija |
| Ūgis | 172 cm |
| Klubai |
| Dabar žaidžia |  |
| **Pozicija** | saugas |
| Profesionalūs klubai\* |
| 2014–2015  2015–2018 2019 | Girona B  Sandefjord Fotball  FK Žalgiris | 0? 0(9)76 (11)24 0(7) |
| \* Skaičiuojama tik pasirodymai ir įvarčiai vietinėje lygoje Duomenys 30 lapkričio 2019. |

**Pau Morer Vicente** (isp. *Pau Morer Vicente*; g. 1995 m. spalio 10 d.) – Ispanijos futbolininkas, žaidžiantis saugo pozicijoje.

Karjera
-------

Žaidėjas yra rungtyniavęs gimtinėje bei Norvegijoje.

### Vilniaus „Žalgiris"

2019 m. vasario mėnesį pasirašė sutartį su Vilniaus „Žalgiriu".Pirmaisiais mėnesiais ispanas buvo vienas iš „Žalgirio" lyderių, tačiau antroje sezono pusėje prarado vietą startinėje sudėtyje. 2019 m. A lygoje jis sužaidė 24 rungtynes, per kurias įmušė septynis įvarčius ir atliko aštuonis rezultatyvius perdavimus. Kartą jis buvo išrinktas geriausiu A lygos mėnesio futbolininku. 2019 m. lapkričio 30 d. pranešta, kad su žaidėju sutartis nebus pratęsta.

Šaltiniai
---------

1. ↑
2. ↑
3. ↑   Archyvuota kopija 2019-02-24 iš Wayback Machine projekto.
4. ↑   Archyvuota kopija 2019-12-28 iš Wayback Machine projekto.

Nuorodos
--------

* int.soccerway.com duomenų bazė
JAV strateginis bombonešis „B-52 Stratofortress" (1955 m.)
TSRS ir Rusijos strateginis bombonešis „Tupolev Tu-95" (1952 m.)
**Strateginis bombonešis** (angl. *strategic bomber*; rus. *стратегический бомбардировщик*) – sunkusis bombonešis, skirtas atakuoti tolimus taikinius dideliais kiekiais bombų, siekiant sunaikinti priešo gebėjimą kariauti. Skirtingai negu taktiniai bombonešiai, kurie veikia fronto zonoje ir atakuoja kariuomenę bei karinius įrengimus, strateginiai bombonešiai skrenda į priešo teritorijos gilumą ir ten naikina strateginius taikinius (karinius įrengimus, gamyklas ir miestus). Strateginiai bombonešiai gali būti naudojami ir taktinėse misijose. Strateginių bombonešių turi JAV, Rusija ir Kinija. Indija 4 tokius bombonešius nuomoja iš Rusijos.
  
Šiuolaikiniai strateginiai bombonešiai naudoja ne tik bombas, bet ir sparnuotąsias raketas. Strateginiai bombonešiai, specializuoti atakuoti sparnuotosiomis raketomis, TSRS ir Rusijos ginkluotosios pajėgose vadinti/vadinami *raketnešiais*.

Termino nevienareikšmiškumas
----------------------------

Strateginiais paprastai vadinami tik sunkieji bombonešiai su tarpkontinentiniu veikimo spinduliu ir paprastai pritaikyti branduoliniams ginklams naudoti. Pvz. bombonešiai „Tu-22M", „Тu-16" ir „B-47" gali atakuoti branduoliniu ginklu, tačiau yra mažesnio veikimo spindulio, tad paprastai vadinami tolimaisiais bombonešiais.

Nesant bendro sutarimo ir dėl politinio svorio, kai kurios valstybės strateginiais bombonešiais gali vadinti ir mažesnio pajėgumo bombonešius, pvz. Kinijos „Xian H-6A", Jungtinės Karalystės „Vickers 667 Valiant", Prancūzijos „Mirage 2000N", JAV „FB-111".

Nuorodos
--------

1. ↑  Paul, T. V.; Wirtz, James J.; Fortmann, Michael. *Balance of power: theory and practice in the 21st century*, Stanford University Press, 2004, p. 332. ISBN 0804750173
**Skuodo rajono savivaldybės taryba** – Skuodo rajono savivaldybės atstovaujamoji institucija, išrinkta 1995 m. kovo 25 d.

Teisinis pagrindas
------------------

Rinkimai įvyko vadovaujantis 1992 m. spalio 25 d. Konstitucijos nuostatomis, 1994 m. liepos 7 d. naujuoju Vietos savivaldos įstatymu ir nauju 1994 m. liepos 7 d. savivaldybių tarybų rinkimų įstatymu. Be to, 1994 m. liepos 19 d. priimtas Lietuvos Respublikos teritorijos administracinių vienetų ir jų ribų įstatymas.

Lietuvos Respublikos administraciniais vienetais tapo apskritys ir savivaldybės, gyvenamosios vietovės suskirstytos į miesto ir kaimo gyvenamąsias vietoves. Panaikintos savivaldybių pakopos, miesto gyvenamosioms vietovėms priskirti miestai, kaimo gyvenamosioms vietovėms – miesteliai ir kaimai. Savivaldybė sudaroma iš gyvenamųjų vietovių. Jos teritorija gali būti skirstoma į seniūnijų aptarnaujamas teritorijas. Iki 25 sumažintas Skuodo rajono savivaldybės tarybos narių skaičius, meras tapo ir atstovaujamosios, ir vykdomosios valdžios galva.

Rinkimai
--------

### Rinkimuose dalyvavusios partijos

|  |  |  |  |
| --- | --- | --- | --- |
| **Sąrašo Nr**. | **Partijos pavadinimas** | **Paduota balsų** | **Gauta mandatų** |
| 10 | Tėvynės sąjunga (Lietuvos konservatoriai) (TSLK) | 3261 | 9 |
| 2 | Lietuvos krikščionių demokratų partija (LKDP) | 1887 | 5 |
| 4 | Lietuvos demokratinė darbo partija (LDDP) | 1747 | 5 |
| 13 | Lietuvos valstiečių partija (LVP) | 1060 | 3 |
| 12 | Lietuvos politinių kalinių ir tremtinių sąjunga (LPKTS) | 669 | 2 |
| 16 | Lietuvių tautininkų sąjunga (LTS) | 617 | 1 |
|

### Tarybos nariai

|  |  |  |  |
| --- | --- | --- | --- |
| **Vardas, pavardė** | **Partija** | **Vieta sąraše** | **Pastabos** |
| Vytautas Vasiliauskas | TSLK | 1 |  |
| Stepas Dokšus | TSLK | 2 |  |
| Feliksas Liaučys | TSLK | 3 |  |
| Viktoras Kalvaitis | TSLK | 4 |  |
| Viktoras Česnauskas | TSLK | 5 |  |
| Vytautas Mačiulis | TSLK | 6 |  |
| Vaclovas Vaitkus | TSLK | 7 | iki 1995 m. birželio 8 d. |
| Algerdas Rozga | TSLK | 8 |  |
| Jadvyga Laureckienė | TSLK | 9 | iki 1995 m. rugpjūčio 29 d. |
| Jonas Pliuškys | TSLK | 10 | nuo 1995 m. birželio 8 d. |
| Tadas Poškys | TSLK | 11 | nuo 1995 m. rugpjūčio 29 d. |
| Liudvikas Žukauskas | LKDP | 1 |  |
| Danielius Piečius | LKDP | 2 |  |
| Petras Šukys | LKDP | 3 |  |
| Regina Šamonskienė | LKDP | 4 |  |
| Andrius Petrauskas | LKDP | 5 |  |
| Stanislovas Petkevičius | LDDP | 1 |  |
| Vaclovas Mažrimas | LDDP | 2 |  |
| Rimontas Bukauskas | LDDP | 3 |  |
| Romualdas Aloyzas Kalvaitis | LDDP | 4 |  |
| Bronius Černeckis | LDDP | 5 |  |
| Vincas Jablonskis | LVP | 1 |  |
| Edvardas Karečka | LVP | 2 |  |
| Gunars Kadagis | LVP | 3 |  |
| Juozas Šalčius | LPKTS | 1 |  |
| Stasys Valančauskas | LPKTS | 2 |  |
| Edmundas Untulis | LTS | 1 |  |
|

Veikla
------

Rajono meru išrinktas Stepas Dokšus, jo pavaduotoju Petras Šukys. Savivaldybės administratoriumi paskirtas Aloyzas Paulikas.

Nuorodos
--------

* Oficiali svetainė
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Rudenį nukritę klevo lapai
**Lapus metantys augalai** – augalai, kurie dalį metų būna be lapų. Paprastai šis terminas taikomas medžiams ir krūmams. Vidutinių platumų bei subarktiniuose regionuose augalai numeta lapus prieš žiemos laikotarpį, o tropiniuose kraštuose – sausuoju laikotarpiu. Lapus metančių augalų priešingybė – visžaliai augalai, kurie savo lapijos vienu metu nemeta.

Daugelio lapus metančių augalų lapai prieš juos numetant įgauna ryškias spalvas (geltoną, oranžinę, raudoną, purpurinę). Lapų pigmentacija pakinta dėl augalo pašalinamų kenksmingų medžiagų. Vidutinių platumų zonoje lapų kritimas prasideda rudenį ir paprastai intensyviausias būna spalio – lapkričio mėnesiais (priklauso nuo regiono padėties, vyraujančių orų, medžių rūšies). Lapų kritimą paskatina šalnos ir stiprūs vėjai.

Dalis medžių ir krūmų prieš vėl sulapuodami sužydi, kad lapai neužstotų vėjo (vėju apdulkinamiems augalams) ar priėjimo vabzdžiams (vabzdžių apdulkinamiems augalams). Tačiau tokie augalai gali nukentėti nuo šalnų ir nesubrandinti sėklų.

Lapų metimas apsaugo augalus nuo nepalankių žiemos sąlygų, nes didelis lapų paviršius žiemą mažina medžių atsparumą stipriems vėjams bei sniego ar ledo dangos svoriui, be to, per žiemą lapai žūtų dėl išdžiūvimo – sausame šaltyje užšalęs lapų audinių ledas išgaruoja (sublimacija).
  
Tropiniai lapus metantys augalai tokiu būdu saugo drėgmę sausuoju sezonu.
| ***Jis ne tau*** |
| --- |
|  |
|  |
| Pavadinimas | He's Just Not That Into You |
| Kilmės šalis |  JAV |
| Režisierius | Ken Kwapis |
| Prodiuseris (-iai) | Drew BarrymoreNancy Juvonen |
| Scenaristas (-ai) | Greg BehrendtAbby KohnMarc Silverstein |
| Kompozitorius | Cliff Eidelman |
| Vaidina | Drew BarrymoreJennifer AnistonBen AffleckScarlett JohanssonJennifer ConnellyKevin ConnollyBradley Cooper |
| Metai | 2009 |
| Žanras | Komedija |
| Trukmė | 129 min. |
| Kalba | anglų |
| Platintojas | New Line CinemaFlower Films |
| Biudžetas | 25 mln. JAV dol. |
| **IMDb įrašas** |

**Jis ne tau** (angl. *He's Just Not That Into You*) – 2009 m. JAV romantinė komedija apie vyrų ir moterių santykius, apie skirtumus tarp jų ir nesusipratimus, kurie sukuria komiškas situacijas, apie nutylėjimus, moteriškas svajones ir vyrišką meilės supratimą.

Filmo premjera įvyko 2009 m. vasario 5 d. Izraelyje.

Siužetas
--------

DĖMESIO: *toliau atskleidžiamos kūrinio detalės*

Baltimorėje vienas su kitu nesusiję žmones turi reikalų su…meile. Jiems tenka ne tik džiaugtis nuostabiu jausmu, bet ir patirti visus iššūkius, susijusius su kitos lyties elgesiu ar neteisingu to elgesio supratimu…

Džidži trokšta vyriškio, kuris sakė, kad paskambins, bet nepaskambino. Kol Aleks ją ragina liautis laukti prie telefono, Betė mąsto, ar vertėtų nutraukti metus trukusius sužadėtuves su Neilu, kuris kratosi vedybinio gyvenimo.

Dženinė įstrigusi pabodusioje santuokoje, kurią nuolat apgaudinėja kadaise mylimas vyras Benas, kuris negali pasitikėti savimi būdamas šalia Anos.

Ana negali apsispręsti, ar nori sekso su vedusiu vyriškiu, ar draugystės su Konoru, kuris negali susitaikyti su faktu, kad negali turėti Anos.

Merė susipainiojusi tarp pasimatymų, todėl šiuo metu yra labiau susidomėjusi technologine meile, nei natūraliais žmogiškais ryšiais…

Aktoriai
--------

* Driu Berimor – Merė
* Dženifer Aniston – Betė
* Benas Aflekas – Neilas
* Skarlet Johanson – Ana
* Dženifer Koneli – Dženinė
* Kevinas Konolis – Konoras
* Bredlis Kuperis – Benas
* Džastinas Longas – Aleksas
* Džinifer Gudvin – Džidži
* Krisas Kristofersonas – Rodas

ir kt.

Išnašos
-------

1. ↑  Kinas.info, Jis ne tau Archyvuota kopija 2009-03-07 iš Wayback Machine projekto.
2. ↑  15 min.lt, Filmas: Jis – ne tau

Nuorodos
--------

* Oficiali filmo svetainė (anglų kalba)
|  |  |
| --- | --- |
|    | **Manoma, kad šis straipsnis skiria per mažai dėmesio vieniems geografiniams regionams ir per daug – kitiems.**Jei galite, subalansuotai perrašykite straipsnį, neskirdami jokiam regionui perdėto dėmesio. Taip pat galite padėti susitarti dėl sprendimo diskusijų puslapyje. |

**Kasacinis teismas** – kasacinės instancijos teismas. Peržiūri apeliacinės instancijos teismų sprendimus ir nutartis kasacine tvarka.

Teisės
------

Kasacinis teismas gali priimti, pvz. sprendimą perduoti bylą apeliacinės ar pirmosios instancijos teismui nagrinėti iš naujo. Neperduodamas bylos iš naujo nagrinėti, gali pakeisti teismo sprendimą arba priimti naują. Taip pat atitinkamai pakeisti bylinėjimosi išlaidų paskirstymą.

Lietuva
-------

Lietuvos Aukščiausiasis Teismas
Lietuvoje kasacine tvarka bylas nagrinėja Lietuvos Aukščiausiasis Teismas.

Kasacinis teismas, neperžengdamas kasacinio skundo ribų, patikrina apskųstus sprendimus ir (ar) nutartis teisės taikymo aspektu. Kasacinis teismas yra saistomas pirmosios ir apeliacinės instancijos teismų nustatytų aplinkybių (LR CPK 353 str. 1 d.).

Teismas turi teisę peržengti kasacinio skundo ribas, jeigu to reikalauja viešasis interesas.

Kasacinis teismas dėl kasatoriaus negali priimti blogesnio sprendimo, negu yra skundžiamas sprendimas ar nutartis, jeigu sprendimą skundžia tik viena iš šalių. Nelaikomas blogesnio sprendimo priėmimu skundžiamo sprendimo ar nutarties panaikinimas ir bylos perdavimas nagrinėti iš naujo žemesnės instancijos teismui, taip pat kai sprendimas priimtas Lietuvos civilinio proceso kodekso 353 straipsnio 2 dalyje numatytu atveju (LR CPK 353 straipsnis „Bylos nagrinėjimo ribos").

Šaltiniai
---------

1. ↑  Civilinio proceso kodekso patvirtinimo, įsigaliojimo ir įgyvendinimo įstatymas. Civilinio proceso KODEKSAS (Data: 2010-09-23. Aktuali 2010-10-26)
**Jill De Bruyn**| Asmeniniai duomenys |
| --- |
| **Pilnas vardas** | Jill De Bruyn |
| Gimimo data | 1993 m. gruodžio 13 d. (28 metai) |
| Gimimo vieta | Liuksemburgas |
| Ūgis | 1,>> m |
| Klubai |
| Dabar žaidžia | Munsbach |
| **Numeris** | 13 |
| **Pozicija** | puolėja |
| Profesionalūs klubai\* |
| 2015–20212021– | SC EllFC Munsbach | 51 0(59)10 00(8) |
| Nacionalinė komanda\*\* |
| 2018–2022 | Liuksemburgas Liuksemburgas | 14 0(0) |
| 
\*\* Nacionalinės komandos pasirodymų irįvarčių duomenys 2022 m. rugpjūčio 13 d.. |

**Džilė de Briuin** (*Jill De Bruyn*; g. 1993 m. gruodžio 13 d.) – Liuksemburgo futbolininkė, puolėja. Atstovavo Liuksemburgo rinktinei. Buvusi rinktinės kapitonė.

Karjera
-------

Profesionalės karjerą pradėjo 2015 m. SC Ell klube, kuris rungtyniavo Dames Ligue 1. 

2021 m. persiklė į FC Munsbach.

Rinktinė
--------

Liuksemburgo rinktinėje žaidė nuo 2018 m.

Debiutavo rinktinėje 2018 m. kovo 3 d. draugiškose rungtynėse prieš Maroką. Marokietės sutriuškino varžoves rezultatu 7-1.

2022 m. birželio 28 d. įvyko draugiškos rungtynės tarp Liuksemburgo ir Belgijos rinktinių. Jose Belgijos atstovės nugalėjo varžoves rezultatu 6:1. Po šių rungtynių žaidėja pranešė, kad baigia karjerą nacionalinėje rinktinėje.

Išnašos
-------

1. ↑
2. ↑
3. ↑

Nuorodos
--------

* SOCCERWAY
* SOFASCORE
* FLASHSCORE
* SOCCERDONNA
* Globalsportsarchive
* Football.lu (rinktinė) Archyvuota kopija 2021-05-21 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Tortricidae** |
| --- |
| Lapsukis (Lozotaenia forsterana)Lapsukis (*Lozotaenia forsterana*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Nariuotakojai  *( Arthropoda)* |
| Klasė: | Vabzdžiai  *( Insecta)* |
| Būrys: | Drugiai  *( Lepidoptera)* |
| Šeima: | Lapsukiai  *( Tortricidae)* |

 |

**Lapsukiai** (*Tortricidae*) – drugių (*Lepidoptera*) šeima. Vikšrai suka į tūteles ar sutraukia į kuokštelius lapus. Tai dažniausiai smulkūs, rečiau vidutiniai drugiai. Galva apaugusi žvyneliais, straublelis normaliai išsivystęs. Priekiniai sparnai trapecijos formos, platoki, suglaudžiami ant nugaros stogeliu. Skraido saulei nusileidus. Užpakaliniai sparnai be piešinio, o ant priekinių dažnai yra gana sudėtingas piešinys, sudarytas iš dėmių, skersinių juostelių, banguotų linijų ir kitokių elementų.

Vikšrai 9-20 mm ilgio, volo formos, neretai padengti smulkiomis karpelėmis, turi 16-kojų ir kietus sprando ir analinius skydus. Jie labai vikrūs, moka judėti atbuli ar nusileisti voratinkliniu siūlu žemyn. Gyvena pumpuruose, susuktuose lapuose, voratinkliais apraizgytuose žiedpumpuriuose, vaisiuose, sėklose.

Pasaulyje žinoma virš 6000 rūšių, priklausančių 755 gentims. Lietuvoje gyvena virš 390 lapsukių rūšių. Daugelis jų yra pavojingi sodų, miškų ir lauko kultūrų kenkėjai.
|  |
| --- |
| Jimmy Makulis  gr. Τζίμης Μακούλης |
| Pilnas vardas | Dimitrios Makulis |
| Gimė | 1935 m. balandžio 12 d.Atėnai, Graikijos vėliava Graikija |
| Mirė | 2007 m. spalio 28 d. (72 metai)Atėnai, Graikijos vėliava Graikija |
| Veikla | dainininkas |
| Aktyvumo metai | 1950–2007 |

**Dimitrios (Jimmy) Makulis** (gr. Τζίμης Μακούλης, 1935 m. balandžio 12 d. Atėnuose – 2007 m. spalio 28 d. ten pat) buvo Graikijos dainininkas.

6-to dešimtmečio viduryje persikėlė gyventi į Vokietiją, ten jis pradėjo dainininko karjerą. 1956 metais įrašė singlą „Auf Cuba sind die Mädchen braun", sulaukusi populiarumo Vokietijoje. Labiausiai išgarsėjo 1959 metais su singlu „Gitarren klingen leise durch die Nacht", šalies singlų tope užėmęs 4 vietą.

1961 metais dalyvavo „Eurovizijos" dainų konkurse, kaip Austrijos atstovas. Konkurse, kuris vyko Prancūzijos mieste Kanuose, atlikęs dainą „Sehnsucht" pelnė tik vieną tašką ir liko paskutinėje vietoje. „Sehnsucht" yra viena iš nedaugelio „Eurovizijos" dainų, niekada nebuvo išleista kaip singlas.

1966 m. persikėlė gyventi į Las Vegasą (JAV). Į tėvynę grįžo tik po dvidešimties metų. 1990 m. dalyvavo Graikijos nacionalinėje Eurovizijos atrankoje, kur su kūriniu „Mia Nihta San Ki Apopse" užėmė 5-ą vietą.

Mirė 2007 metais po nesėkmingos širdies operacijos. Jam buvo 72 metai.

Nuorodos
--------

* Daina „Sehnsucht"

| Apdovanojimai ir pasiekimai |
| --- |
| Prieš tai:**Harry Winter  *„Du hast mich so fasziniert"*** |  **Austrijos atstovas Eurovizijoje**1961 | Po to:**Eleonore Schwarz  *„Nur in der Wiener Luft"*** |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Onega*Онега* |
| --- |
|              |
| *Senoji Onegos dalis* |
|  |
| 

OnegaOnega

63°55′0″ š. pl. 38°05′0″ r. ilg.﻿ / ﻿63.91667°š. pl. 38.08333°r. ilg.﻿ / 63.91667; 38.08333﻿ (Onega (miestas))Koordinatės: 63°55′0″ š. pl. 38°05′0″ r. ilg.﻿ / ﻿63.91667°š. pl. 38.08333°r. ilg.﻿ / 63.91667; 38.08333﻿ (Onega (miestas)) |
|  |
| Laiko juosta: (UTC+4) |
|  |
| **Valstybė** | Rusijos vėliava Rusija |
| **Sritis** | Archangelsko sritis Archangelsko sritis |
| **Rajonas** | Onegos rajonas |
|  |
| **Gyventojų** (2010) | 22 195  |
| **Altitudė** | 6 m |

**Onega** (rus. *Онега*) – miestas Rusijoje, Archangelsko srities šiaurės vakaruose, prie Onegos upės, 7 km nuo Baltosios jūros pakrantės. Rajono centras. 22,4 tūkst. gyventojų (2008 m.). Jūrų uostas, geležinkelio stotis, oro uostas. Medienos apdirbimo, chemijos pramonė, statybinių medžiagų gamyba.

Istorija
--------

Gyvenvietė Onegos upės žiotyse (pradžioje Pogosto prie jūros, vėliau Ust Onegos vardu) rašytiniuose šaltiniuose minima nuo 1137 m. kaip vienas iš duoklės punktų Naugardo kunigaikščiui Sviatoslavui. Iki XVII a. gyvenvietė priklausė Turčasovo stanui. 1780 m. Jekaterinos II nurodymu gavo miesto statusą.